text: [{"text_idx": "#000004", "text": "Hetta hevur i\u0301 sto\u0301ran mun eisini merkt f\u00f8royska lestrarumhv\u00f8rvi\u00f0 og okkara m\u00f8guleikar at savnast hava sja\u0301lvandi eisini veri\u00f0 avmarka\u00f0ir hetta ti\u0301\u00f0arskei\u00f0i\u00f0."}, {"text_idx": "#000005", "text": "Uppaftur st\u00f8rri er hei\u00f0urin ti\u0301 at sleppa at bera fram flaggdagsr\u00f8\u00f0u her a\u0301 Regensen 25. apri\u0301l 2022. Eitt sta\u00f0 sum hevur havt so sto\u0301ran ty\u0301dning fyri f\u00f8roysku flaggs\u00f8guna."}, {"text_idx": "#000006", "text": "At vinda eitt flagg a\u0301 stong er i\u0301 okkara mentan ein ha\u0301ttur at samskifta. Ein ger\u00f0, i\u00f0 endurtekur seg, men skiftur alt eftir hvat ney\u00f0ugt er at samskifta um."}, {"text_idx": "#000010", "text": "Hetta s\u00e6st aftur i\u0301 by\u0301armyndini hja\u0301 okkum eins og i\u0301 \u00f8llum Evropa, har Ukrainsk fl\u00f8gg veittra og minna okkum a\u0301 o\u0301r\u00e6ttin, i\u00f0 er framdur i\u0301 mo\u0301ti tjo\u0301\u00f0 teirra. Ukrainska flaggi\u00f0 umbo\u00f0ar nu\u0301: samanhald og mo\u0301tst\u00f8\u00f0u mo\u0301ti einum a\u0301leypandi fremmandavaldi. Vit veittra fyri at vi\u0301sa samhuga vi\u00f0 ukraniska fo\u0301lki\u00f0."}, {"text_idx": "#000011", "text": "Hv\u00f8rt a\u0301r f\u00e6r ta\u00f0 f\u00f8royska flaggi\u00f0 si\u0301n dag at ver\u00f0a ha\u0301ti\u0301\u00f0arhildi\u00f0."}, {"text_idx": "#000013", "text": "Endurt\u00f8kur skapa tryggleika - naka\u00f0 vit kenna aftur - og ta\u00f0 hava vit menniskju bru\u0301k fyri i\u0301 alskyns li\u0301vsvi\u00f0urskiftum."}, {"text_idx": "#000015", "text": "Ta\u00f0 var her fra\u0301 vindeyganum i\u0301 kamari 16 a\u0301 7. gongd, at f\u00f8roysk lesandi veitra\u00f0u vi\u00f0 Merkinum fyrstu fer\u00f0 i\u0301 1919."}, {"text_idx": "#000016", "text": "Tey h\u00f8vdu uppliva 1. heimsbardaga og vo\u0301ru a\u0301virka\u00f0 av tankum, i\u00f0 hareftir komu um sja\u0301lvavger\u00f0arr\u00e6tt hja\u0301 hv\u00f8rjum landi s\u00e6r. Tey h\u00f8vdu s\u00e6\u00f0 i\u0301slendsku lestrarfelagarnar stolt (vi\u00f0 stoltleika?) fegnast um, at land teirra fekk egi\u00f0 flagg longu i\u0301 1913, og fullr\u00e6\u00f0i(fullveldi) 5 a\u0301r seinni i\u0301 1918. Hetta hevur allarhelst givi\u00f0 (f\u00f8royingum)teimum i\u0301bla\u0301stur og a\u0301r\u00e6\u00f0i til at stri\u0301\u00f0ast fyri einum f\u00f8royskum flaggi."}, {"text_idx": "#000017", "text": "Tey h\u00f8vdu dreymin um eitt f\u00f8royskt flagg eftir nor\u00f0urlendskum leisti, i\u00f0 skuldi savna og mynda okkum sum ein sja\u0301lvst\u00f8\u00f0ug tjo\u0301\u00f0 javnsett vi\u00f0 a\u00f0rar."}, {"text_idx": "#000023", "text": "Tey f\u00f8roysku lesandi, i\u00f0 vo\u0301ru vi\u00f0 til at skapa flaggr\u00f8rsluna fyri 100 a\u0301rum si\u0301\u00f0ani, skipa\u00f0u seg sum ein bo\u0301lk, ti\u0301 tey vistu, at einasti ma\u0301tin at finna styrkina er at savnast sum bo\u0301lkur \u2013 sum fo\u0301lk. Ikki fyri at halda onnur uttanfyri, men fyri at finna okkara egnu vir\u00f0i, okkara egna grundarlag fyri at kunna gerast sja\u0301lvst\u00f8\u00f0ug tjo\u0301\u00f0."}, {"text_idx": "#000025", "text": "Vit kunna fegnast um, at alsamt fleiri velja at u\u0301tbu\u0301gva seg i\u0301 F\u00f8royum. Si\u0301\u00f0ani 2018 hava fleiri lesandif\u00f8royingar veri\u00f0 i\u0301 F\u00f8royum enn i\u0301 Danmark. Hetta er ty\u0301dningarmiki\u00f0, ti\u0301 i\u0301 F\u00f8royum skulu vit hava f\u00f8royskar loysnir, og ein v\u00e6l u\u0301tbygd f\u00f8roysk u\u0301tbu\u0301gvingarskipan skapar betri fyritreytir fyri hesum - og harafturat ver\u00f0a fortreytirnar fyri at ungdo\u0301murin ver\u00f0ur umbo\u00f0a\u00f0ur i\u0301 samfelagsligum vi\u00f0urskiftum alsamt betri."}, {"text_idx": "#000026", "text": "Ti\u0301betur er vend eisini komin i\u0301 fo\u0301lkafra\u0301flytingina u\u0301r F\u00f8royum, og aftur si\u0301ggjast flestu u\u0301tisetar flyta heimaftur eftir loknan lesna\u00f0. Vit u\u0301tisetar koma eins og u\u0301tisetar fyri 100 a\u0301rum si\u0301\u00f0ani framhaldandi at hava sto\u0301ran ty\u0301dning fyri menningina og framti\u0301\u00f0ina i\u0301 F\u00f8royum."}, {"text_idx": "#000027", "text": "Vit, i\u00f0 enn fara uttanlands at nema okkum u\u0301tbu\u0301gving, vilja antin l\u00e6ra okkurt, i\u00f0 ikki kann l\u00e6rast i\u0301 F\u00f8royum, ella ynskja vit, at uppliva okkurt anna\u00f0 - fa\u0301a i\u0301bla\u0301stur til a\u00f0rar h\u00e6ttir at liva og virka eftir. Si\u0301ggja ta sto\u0301ru ver\u00f0, -og ti\u0301 eru vit ju\u0301 savna\u00f0i her i\u0301 Keypmannahavn i\u0301 dag - hehe :)"}, {"text_idx": "#000028", "text": "Onkur vil ver\u00f0a vi\u00f0, at vit fra\u0301siga okkum r\u00e6ttin at mynda f\u00f8roysku framti\u0301\u00f0ina. At um vit vilja broyta naka\u00f0 i\u0301 f\u00f8royska samfelagnum, so skulu vit bara ver\u00f0a verandi i\u0301 F\u00f8royum og arbei\u00f0a fyri teimum broytingum, sum vit ynskja framdar."}, {"text_idx": "#000034", "text": "Ve\u00f0urlagsflo\u0301ttar og fo\u0301lk, i\u00f0 ry\u0301ma undan kri\u0301ggi ver\u00f0a eins og i\u0301 dag, partur av framti\u0301\u00f0ini, og ti\u0301 hevur ta\u00f0 eisini sto\u0301ran ty\u0301dning, at vit taka fulla a\u0301byrgd av okkara u\u0301tlendingapolitikki. Vit mugu skapa egnar skipanir, har vit tora at ford\u00f8ma \u00f8ll kri\u0301ggj og taka i\u0301mo\u0301ti \u00f8llum sl\u00f8gum av fl\u00f8ttum. Harvi\u00f0 ste\u00f0ga vit?konservativa og rasistiska retorikkin og politikkin hja\u0301 f\u00f8royska l\u00f8gtinginum."}, {"text_idx": "#000037", "text": "Vit ungu mugu ganga fremst, at vilja skapa eitt samfelag, sum ru\u0301mar okkum \u00f8llum. Ti\u0301 i\u0301 2022 eru vit noydd at skapa eina a\u0301byrgdarfulla og favnandi tjo\u0301\u00f0arbygging."}]